Konstantinovskas
Konstantinovskas (rus. Константиновск) – miestas Rusijoje, Rostovo srityje, 169 km į šiaurės rytus nuo Rostovo prie Dono, Dono upės dešiniajame krante. Rajono centras. Upių uostas, tiltas per Doną link Rostovo–Volgodonsko plento, už 25 km – Ust Doneckio geležinkelio stotis. Žemės ūkio regiono centras (javai, saulėgrąžos). Maisto (aliejaus, žuvies) pramonė. Yra kelios XX a. pr. cerkvės bei pirklių namai.